MUZEJ GRADA ILOKA

Šetalište oca Mladena Barbarića 5

32 236 Ilok

Ur. broj:2196-2-5/25-231

Klasa: 112-01-10/25-01/05

U Iloku, 14. listopada 2025. godine

Sukladno odredbama Članka 23., stavci 2.1.1 – 2.6.1 Pravilnika o unutarnjem ustrojstvu i načinu rada Muzeja grada Iloka, Povjerenstvo za provedbu natječaja za zapošljavanje pripravnika/kustosa na Kulturno-povijesnom odjelu na neodređeno vrijeme daje sljedeću

**UPUTU**

**kandidatima/kandidatkinjama u postupku natječaja**

**I. OBJAVA NATJEČAJA**

Ravnateljica Muzeja grada Iloka raspisala je Natječaj za pripravnika/kustosa na Kulturno-povijesnom odjelu na neodređeno vrijeme (u daljnjem tekstu: Natječaj).

Natječaj je objavljen 19. rujna 2025. godine na službenim web-stranicama Muzeja grada Iloka i Narodnim novinama.

**Mjesto rada:** Ilok

**Podaci o plaći**:

Plaća je utvrđena Pravilnikom o plaćama, naknadama plaće i ostalim materijalnim pravima djelatnika s koeficijentima složenosti poslova te osnovnu plaću čini umnožak osnovice za obračun plaće i koeficijenta prema složenosti poslova na koje je službenik i namještenik raspoređen, uvećan za 0,5 % za svaku navršenu godinu radnog staža.

Koeficijent za obračun plaće određen je Pravilnikom o plaćama, naknadama plaće i ostalim materijalnim pravima djelatnika s koeficijentima složenosti poslova i Odlukom o izmjeni Odluke o koeficijentima i osnovici za obračun place uposlenika Muzeja grada Iloka u visini od 2,2571, a osnovica za obračun plaće utvrđena je Odlukom o izmjeni Odluke o osnovici za obračun plaće djelatnika Muzeja grada Iloka i Gradske knjižnice i čitaonice Ilok od 26. kolovoza 2024. u iznosu od 600,00 eura bruto.

**Opis poslova:**

Sukladno važećim aktima, pravilnicima i zakonima, kustos:

- sustavno prikuplja muzejsku građu i stručno obrađuje prema Pravilniku o sadržaju i načinu

vođenja muzejske dokumentacije o muzejskoj građi,

- provodi preventivnu zaštitu, izrađuje koncepcije i realizira povremene izložbe,

- održava stručna vodstva kroz muzejski postav i drugo u okviru stručnog rada,

- obavlja terenska istraživanja u okviru svoga djelokruga rada,

- stručno se usavršava i sudjeluje na stručnim skupovima,

- pruža stručne informacije,

- obavlja i druge poslove i zadatke prema nalogu i uputi ravnatelja/ice.

Prema opisu poslova i zadaća, ima liječničko uvjerenje o sposobnosti za rad prema posebnim uvjetima rada, sukladno Zakonu, pravilnicima i aktima Muzeja.

**Prethodna provjera znanja i sposobnosti obuhvaća:**

1. pisano testiranje,

2. intervju

Izvori iz kojih će se provesti pisano testiranje za popunu radnog mjesta kustos/ica na neodređeno vrijeme:

1. Zakoni:

* Zakon o muzejima ([**NN 61/18**](https://narodne-novine.nn.hr/clanci/sluzbeni/2018_07_61_1267.html), [**NN 98/19, stupa na snagu 1. 1. 2020**](https://narodne-novine.nn.hr/clanci/sluzbeni/full/2019_10_98_1946.html)**, NN 36/24** )
* Zakon o zaštiti i očuvanju kulturnih dobara ([**NN 69/99**](https://narodne-novine.nn.hr/clanci/sluzbeni/1999_07_69_1284.html), [**NN 151/03**](https://narodne-novine.nn.hr/clanci/sluzbeni/2003_09_151_2180.html), **NN 157/03,** [**NN 87/09**](https://narodne-novine.nn.hr/clanci/sluzbeni/2009_07_87_2130.html)**,**[**NN 88/10**](https://narodne-novine.nn.hr/clanci/sluzbeni/2010_07_88_2464.html)**,**[**NN 61/11**](https://narodne-novine.nn.hr/clanci/sluzbeni/2011_06_61_1366.html)**,**[**NN 25/12**](https://narodne-novine.nn.hr/clanci/sluzbeni/2012_02_25_636.html)**,**[**NN 136/12**](https://narodne-novine.nn.hr/clanci/sluzbeni/2012_12_136_2883.html)**,**[**NN 157/13**](https://narodne-novine.nn.hr/clanci/sluzbeni/2013_12_157_3296.html)**,**[**NN 152/14**](https://narodne-novine.nn.hr/clanci/sluzbeni/2014_12_152_2865.html)**, NN 98/15, NN** [**44/17**](https://narodne-novine.nn.hr/clanci/sluzbeni/full/2017_05_44_1000.html)**, NN** [**90/18**](https://narodne-novine.nn.hr/clanci/sluzbeni/full/2018_10_90_1756.html)**, NN 32/20, NN 62/20, NN 145/24)**

Pravilnici:

* Pravilnik o očevidniku muzeja, te muzeja, galerija i zbirki unutar ustanova i drugih pravnih osoba ([**NN 96/99**](https://narodne-novine.nn.hr/clanci/sluzbeni/1999_09_96_1626.html))
* Pravilnik o uvjetima i načinu ostvarivanja uvida u muzejsku građu i muzejsku dokumentaciju ([**NN 115/01**](https://narodne-novine.nn.hr/clanci/sluzbeni/2001_12_115_1913.html))
* Pravilnik o sadržaju i načinu vođenja muzejske dokumentacije o muzejskoj građi ([**NN 21/2**](https://narodne-novine.nn.hr/clanci/sluzbeni/2002_09_108_1751.html)**3**)
* Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije ([**NN 30/06**](https://narodne-novine.nn.hr/clanci/sluzbeni/2006_03_30_718.html))
* Pravilnik o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN [**104/19**](https://narodne-novine.nn.hr/clanci/sluzbeni/full/2019_10_104_2089.html) - stupa na snagu 7.11.2019.)

**Vrijeme trajanja testiranja – pisanog dijela je 60 minuta.**

**Pravila testiranja:**

1. Prije početka testiranja obavlja se uvid u identifikacijsku ispravu (važeća osobna iskaznica ili putovnica) radi utvrđivanja identiteta kandidata u predmetnom natječaju. Kandidati/kandidatkinje koji/koje ne mogu dokazati identitet osobe prijavljene na natječaj ili se utvrdi da nisu podnijeli/podnijele prijavu na javni natječaj za mjesto za koje se obavlja testiranje ne mogu pristupiti testiranju.
2. Nakon utvrđivanja identiteta i statusa kandidata, kandidatima/kandidatkinjama će biti podijeljena pitanja za provjeru znanja. Kandidat/kandidatkinja je dužan/dužna vlastoručno upisati ime i prezime na označenom mjestu u testu.
3. Za vrijeme pisane provjere znanja nije dopušteno:
   1. koristiti se bilo kakvom literaturom odnosno bilješkama
   2. koristiti mobitel ili druga komunikacijska sredstva
   3. napuštati prostoriju u kojoj se obavlja provjera
   4. razgovarati s ostalim kandidatima niti na drugi način ometati koncentraciju kandidata.

Ako pojedini/pojedina kandidat/kandidatkinja prekrši pravila testiranja iz točke 3. bit će udaljen/udaljena s mjesta provjere znanja, a njegov/njen rezultat Komisija neće priznati niti ocjenjivati.

Za vrijeme testiranja kandidati/kandidatkinje dužni/dužne su postupati prema uputama Komisije. U slučaju nepridržavanja uputa Komisije, kandidati/kandidatkinje će biti upozoreni/upozorene na primjeren način, a ako se i dalje nastave neprimjereno ponašati bit će udaljeni/udaljene s testiranja te će se smatrati da su povukli/povukle prijavu na javni natječaj.

1. Svako točno odgovoreno pitanje iz određenog područja testiranja vrednuje se 0,5 ili 1 bodom. Smatra se da je kandidat zadovoljio na pisanoj provjeri znanja – testiranju ako je iz svakog područja testiranja ostvario 50% točnih odgovora. Odgovori na testu moraju biti jasno i nedvosmisleno označeni, u protivnom će se takav odgovor ocijeniti kao netočan, s 0 bodova.
2. Nakon provedenog testiranja, Komisija će utvrditi listu kandidata prema ukupnom broju bodova ostvarenih na provjeri znanja.

**Razgovor (intervju)**

S kandidatima/kandidatkinjama koji/koje ostvare minimalno 50% točnih odgovora na testiranju – pisanom dijelu, Komisija će obaviti razgovor (intervju) istog dana.

Marijana Jukić, mag. arheol.

ravnateljica Muzeja grada Iloka